Pirate Party (letterlik "seerowerparty") is 'n benaming wat deur politieke partye in verskillende lande gebruik word. Hierdie partye ondersteun die burgerlike regte, direkte demokrasie en deelname in die regering, die hervorming van kopiereg en patentereg, vrye uitruil van kennis (oop-inhoud), privaatheid van informasie, deursigtigheid, vryheid van inligting, vryheid van spraak, anti-korrupsie en Internet neutraliteit. Die eerste Pirate Party wat gestig is was die Piratpartiet van Swede: hulle webwerf is op 1 januarie 2006 deur Rickard Falkvinge geskep. Falkvinge was geïnspireer om die party te stig omdat hy besef het dat die Sweedse politici oor die algemeen traag was om gehoor te gee aan die debat oor die hervorming van die wet op kopiereg in 2005. Die Pirate Party van die VSA is op 6 junie 2006 deur die Universiteit van Georgia nagraadse student Brent Allison gestig om te betoog vir die beëindiging van die Digital Millennium Copyright Act, die vermindering van die lengte van die kopiereg van 95 jaar na publikasie of 70 jaar na die skrywer se dood tot 14 jaar, en die verstryking van patente wat nie binne vier jaar to noemenswaardige vooruitgang lei nie, in plaas van 20 jaar.